

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2025. június 30-i rendes ülésére**

|  |
| --- |
| **Napirend tárgya:****Közszolgálati tisztviselők illetményalapjáról** |

**A napirendet tárgyaló ülés dátuma**: **2025.06.30.**

**A napirendet tárgyaló ülés:** **Pénzügyi, Településfejlesztési és Fenntarthatósági bizottság, Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA: -**

**JOGSZABÁLYI HIVATKOZÁSOK:** A közszolgálati tisztviselőkről szóló 2011. évi CXCIX. törvény, (továbbiakban: Kttv.) valamint a helyi önkormányzatoknál foglalkoztatott köztisztviselők illetményemeléséhez szükséges forrás biztosításával kapcsolatos intézkedésekről szóló 1155/2025. (V.21.) Korm.határozat

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI:** A többletköltség fedezet központi költségvetési támogatás emelés.

**4. TÉNYÁLLÁS BEMUTATÁSA:**

A Kormány 1155/2025 (V.21.) Korm.határozattal döntött a 10.000 fő alatti lakosságszámú települési hivatalok esetében az önkormányzati köztisztviselők illetményének méltányos emeléséről, és az ehhez kapcsolódó központi költségvetési támogatás ütemezett emeléséről.

A májusi normatíva felmérésbe már betöltésre került a többlettámogatás, fajlagos összege 532.500 Ft/fő, ami 6.847.950 Ft összegű többlettámogatást jelent 2025. évre. A hivatali működéshez biztosított fajlagos támogatásemelés kizárólag a 2025. július 1-jével történő köztisztviselői illetményemelés végrehajtásához használható fel.

A fenti Korm.határozat értelmében 2026. évben a 10.000 fő alatti lakosságszámú települési székhelyű hivatalok esetében további 15%-os mértékű támogatás növelést biztosít az állam a 2026. évi illetményemeléshez, így 2026. január 1-jétől további illetményalap emelés válik szükségessé a többlettámogatással történő elszámolás biztosítása miatt.

Telki, 2025. június 12.

 dr. Lack Mónika

 jegyző

**Telki Község Önkormányzata Képviselő-testületének .../2025. (...) önkormányzati rendelete**

**a közszolgálati tisztviselők illetmény alapjáról szóló 2/2025. (I.14.) önkormányzati rendeletének módosításáról**

[1] Telki Község Önkormányzat Képviselő-testülete az Alaptörvény 32.cikk (2) bekezdésében meghatározott feladatkörében eljárva,

[2] valamint közszolgálati tisztviselőkről szóló 2011. évi CXCIX. törvény 254/B. § (2) bekezdésében kapott felhatalmazás alapján a köztisztviselői illetményalapról a következőket rendeli el:

**1. §**

A közszolgálati tisztviselők illetmény alapjáról szóló 2/2025. (I.14.) önkormányzati rendelet 2. §-a helyébe a következő rendelkezés lép:

**„2. §**

Telki község Önkormányzat Képviselő-testülete a Telki Polgármesteri Hivatal közszolgálati tisztviselőinek illetményalapját 89.000.- Ft-ban állapítja meg.”

**2. §**

Ez a rendelet 2025. július 1-jén lép hatályba.

 Deltai Károly dr. Lack Mónika

 polgármester jegyző

Általános indokolás

A Kormány 2025. július 1-jétől központi költségvetési többlettámogatás formájában biztosítja a 10.000 fő alatti lakosságszámú települési székhelyű hivatalok köztisztviselőinek illetményemelését. A képviselő-testület a jogszabályi előírásoknak megfelelően 2025. július 1-jétől 89.000.- Ft-ban határozza meg.

Részletes indokolás

**Az 1-2. §-hoz**

1.§ 2025. július 1-jétől az illetményalap a helyi önkormányzatoknál foglalkoztatott köztisztviselők illetményemeléséhez szükséges forrás biztosításával kapcsolatos intézkedésekről szóló 1155/2025 (V.21.) Korm.határozat alapján biztosított többlettámogatással történő elszámoláshoz szükséges mértékben kerül meghatározásra.

2.§ A rendelet hatályára vonatkozó rendelkezést tartalmaz**.**

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

**(a jogalkotásról szóló 2010. évi CXXX. tv. 17. § (1)-(2) bekezdése alapján):**

**Rendelettervezet címe:** a közszolgálati tisztviselők illetményalapjáról

**Rendelettervezet valamennyi jelentős hatása, különösen:**

**Társadalmi, gazdasági és költségvetési hatás:** az illetményalap emelésével biztosítható az önkormányzati hivatalban a szakképzett munkaerő megtartása, a fluktuáció csökkenése, az álláshelyek vonzóbbá tétele.

Hivatal személyi előirányzata növekszik.

**Környezeti és egészségügyi következmények:** közvetlen környezeti és egészségi következményei nincsenek a rendelettervezetnek.

**Adminisztratív terheket befolyásoló hatás:** nincs

**A jogszabály megalkotásának szükségessége, a jogalkotás elmaradásának várható következményei:**

A cél elérése a rendelet megalkotásával lehetséges.

**Egyéb hatás:** nincs

**A rendelet alkalmazásához szükséges feltételek:**

**Személyi:** rendelkezésre áll

**Szervezeti:** rendelkezésre áll

**Tárgyi:** rendelkezésre áll

**Pénzügyi:** rendelkezésre áll